„ Í nýliðnu óveðri kom augljóslega í ljós að núverandi dreifikerfi raforku á Norðurlandi er ekki á vetur setjandi . Sú staðreynd hefur reyndar lengi legið fyrir enda skort verulega á að eðlilegu viðhaldi á dreifikerfinu væri sinnt , “ segir í ályktun sem Framsýn , stéttarfélag hefur sent frá sér . Fullyrt hefur verið að Ísland þurfi að kaupa kolefniskvóta fyrir milljarða ef ekki náist að efna skilyrði Parísarsamkomulags og Kyoto sáttmálans í tæka tíð . Þessi mál virðast þó fullkomlega í lausu lofti ef marka má nýlegt svar umhverfisráðuneytisins við fyrirspurn Bændablaðsins . Samt er ljóst að margir hugsa sér gott til glóðarinnar í sérkennilegum viðskiptum með mjög svo huglæga kolefniskvóta í framtíðinni . Frá því í desember 2011 hafa íslensk orkufyrirtæki gefið út og selt upprunaábyrgðir raforku . Það ár voru seldir slíkir pappírar sem námu um það bil 2 teravattstundum [ TWst ] vegna raforkuframleiðslu á Íslandi en heildarframleiðslan nam 16,8 TWst . Nú er salan komin í nær 17 terawattstundir , eða um 87% af rúmlega 19 TWst framleiðslu samkvæmt gögnum Orkustofnunar .